open-index/open-wikipedia-markdown huggingface dataset:
Ture Hollstén

**Ture Oliver Hollstén** (29. syyskuuta 1896 Tammisaaren maalaiskunta − 1. tammikuuta 1978 Dragsfjärd) oli suomalainen Ruotsalaisen kansanpuolueen (RKP) kansanedustaja ja kunnallisneuvos.

Hollstén oli maanviljelijä Dragsfjärdissä vuodesta 1921 ja Dragsfjärdin kunnan kanslian esimies vuosina 1936–1943. Hän oli Turun läänin eteläisestä vaalipiiristä valittuna RKP:n kansanedustajana vuosina 1945–1948 ja 1951–1954. Hän sai kunnallisneuvoksen arvonimen vuonna 1957.

Hollstén oli valitsijamiehenä vuosien 1950 ja 1956 presidentinvaaleissa. Hän on yksi useista henkilöistä, joita arveltu vuoden 1956 vaalin ”ratkaisevan äänen” antajaksi. Ilkka Hakalehto mainitsi vuonna 1974 julkaisemassaan Väinö Tannerin elämäkerrassa, että Hollstén olisi ollut se valitsijamies, joka äänesti kolmannella kierroksella Urho Kekkosta, vaikka hänen luultiin äänestäneen K.-A. Fagerholmia. Hakalehto haastatteli Hollsténia kirjaa varten. Kirjan julkaisun jälkeen Kekkonen kirjoitti päiväkirjaansa tiedon olevan väärä, koska ”oikeaa ei tiedä muut kuin Niilo Kosola ja minä”. Hollsténin poika vahvisti vuonna 2006, että Hollstén oli tunnustanut hänelle äänestäneensä Kekkosta. On pidetty mahdollisena, että vuoden 1956 vaalissa sekä Kekkonen että Fagerholm saivat ääniä toistensa valitsijamiehiltä eikä yksittäistä ratkaisevaa ääntä siten ollut.

Hollstén oli Turunmaan ruotsalainen maataloustuottajain liiton puheenjohtaja ja Suomenruotsalaisten kansankäräjien jäsen.

## Lähteet
Oleminen

**Oleminen** on filosofinen, ontologinen termi, joka liittyy läheisesti olemassaoloon tai voidaan tulkita sen kanssa yhteneväksi. Mannermainen filosofia, kuten eksistentialismi, on kuitenkin antanut termille oman erityisen merkityksensä.

## Oleminen mannermaisessa ja eksistentialistisessa filosofiassa

Jotkut filosofit ovat kieltäneet, että ”olemisen” käsitteellä olisi mitään merkitystä, koska määritämme olion olemassaolon sen suhteilla toisiin olioihin ja niillä tapahtumilla (muutoksilla, teoilla), joita olioon liittyy.

Eksistentialistifilosofit, kuten Jean-Paul Sartre, samoin kuin jotkut aiemmat mannermaiset filosofit, kuten G. W. F. Hegel ja Martin Heidegger, ovat käsitelleet olemista paljon. Hegel erotti olioiden olemisen (oleminen itsessään) ihmisten olemisesta (*[[Geist]]*). Hän ei kuitenkaan uskonut, että ”olemiselle” voitaisiin hahmotella mitään määritelmää, koska jos olio riisutaan kaikista sen ominaisuuksista (predikaateista), jäljelle jää vain ei-mitään.

Heidegger pyrki fundamentaaliontologiassaan esittämään alkuperäisen esisokraattisen kysymyksen olemisen mielestä uudelleen. Hän tutki, kuinka kysymys voitaisiin esittää mielekkäästi, koska vaikuttaa, että oleminen on yhtä aikaa sekä kaikkein suurinta, koska se sisältää kaiken mitä on, ja vähäisintä, koska siitä ei voida sanoa mitään erityistä. Heidegger erotteli erilaisia olemisen tapoja:

# *Käsillä-oleminen*: Yksityinen olemisen tapa, kuten huomaamattomiksi jäävien, tuttujen käyttöesineiden oleminen.
# *Esillä-oleminen*: Esineellistettyjen, objektivoitujen, pysyvästi läsnä olevien objektien oleminen.
# *Maailmassa-oleminen*: Inhimillinen oleminen.

Heideggerille se, joka esittää kysymyksen olemisesta, on *[[Dasein]]*.

Sartre hyödynsi ajatusta olemisen eri tavoista ja perusti inhimillisen vapauden ajatuksensa ontologisesti erotteluun itsessään-olemisen ja itselleen-olemisen välillä.

## Lähteet

## Aiheesta muualla
* Corazzon, Raul: The Vocabulary of Ontology: Being. *Theory and History of Ontology*.
Isobutanoli

**Isobutanoli** kuuluu alkoholien aineryhmään. Isobutanolin kemiallinen kaava on C4H9OH ja rakennekaava voidaan esittää muodossa (CH3)2CHCH2OH. 
Isobutanolista käytetään myös nimiä *2-metyyli-1-propanoli*, *isopropyylikarbinoli* ja *isobutyylialkoholi*. 

Isobutanoli on normaaliolosuhteissa väritön neste, jonka moolimassa on 74,1&nbsp;g/mol, sulamispiste –108&nbsp;°C, kiehumispiste 108&nbsp;°C, tiheys 0,80&nbsp;g/cm3 (vesi = 1,0&nbsp;g/cm3), liukoisuus veteen 8,7&nbsp;g/100&nbsp;ml (20&nbsp;°C), leimahduspiste 28&nbsp;°C, itsesyttymislämpötila 415&nbsp;°C ja CAS-numero 78-83-1.

Yhdistettä esiintyy kukkien tuoksuissa ja semiokemikaalina eliöiden viestinnässä.

Isobutanoli on eräs butanolin C4H9OH isomeerisistä muodoista.

## Valmistus ja käyttö
Isobutanolia saadaan sivutuotteena valmistettaessa metanolia hiilimonoksidista ja vedystä ja voidaan tislata sikunaöljystä. Pääasiallisesti isobutanolia valmistetaan kuitenkin propeenin hydroformylaatiolla ja syntyvä 2-metyylipropanaali pelkistetään vedyttämällä. Isobutanolia käytetään liuottimena ja isobutanaalin ja isobuteenin valmistuksessa. 

## Katso myös
*Butanoli
*1-butanoli
*2-butanoli
*Tert-butanoli

## Lähteet

## Aiheesta muualla

*
*Inchem: Isobutanol CAS N°: 78-83-1  (pdf) 
*PubChem: Isobutyl alcohol 
*Human Metabolome Database (HMDB): Isobutanol 
*Food Component Database (FooDB): 2-Methyl-1-propanol 
*Kyoto Encyclopedia of Genes and Genomes (KEGG): 2-Methyl-1-propanol 
*ChemBlink: 2-Methyl-1-propanol 
*Pherobase: Floral Compound – 2me-3OH 
*Pherobase: Semiochemical – 2me-3OH 
* The Comparative Toxicogenomics Database (CTD): Isobutyl alcohol
Aaltoluku

**Aaltoluku** tarkoittaa aaltoliikkeiden fysiikassa aaltovektorin itseisarvoa. Spektroskopiassa määritellään samanniminen suure, joka tarkoittaa aallonpituuden käänteisarvoa.  

Aaltoliikkeiden fysiikassa käytetyssä merkityksessä aaltoluku määritellään aallonpituuden \lambda avulla suureena  k= 2\pi/\lambda. Se ilmaisee aallon vaiheen muutoksen pituusyksikköä kohti. Näin määritellyn aaltoluvun SI järjestelmän mukainen mittayksikkö on radiaania metrillä (rad/m).

Spektroskopiassa käytetyssä merkityksessä aaltoluku määritellään tyhjiössä kulkevalle aallolle kaavalla \tilde{\nu}=1/\lambda, missä \tilde{\nu} on spektroskooppisen aaltoluvun tunnus. (Jos aalto etenee väliaineessa, suureelle käytetään tavallisesti tunnusta \sigma.) Spektroskooppisen aaltoluvun SI järjestelmän mukainen yksikkö on &nbsp;m&minus;1, mutta yleisesti käytetään sen sijaan yksikköä cm&minus;1, joka perusyksiköissä esitettynä vastaa arvoa 100&nbsp;m&minus;1.

Kun aallon kulmataajuus on ω, niin aaltoliikkeen vaihenopeus on ω/k ja ryhmänopeus on dω/dk. Edellinen kuvaa aallon nollakohdan liikkumisnopeutta ja jälkimmäinen energian tai signaalin siirtymisnopeutta. Jos aaltoliikkeessä ei ole dispersiota, niin nämä ovat yhtä suuria. Vaihenopeudella ei ole ylärajaa mutta ryhmänopeudelle suhteellisuusteoria asettaa ylärajaksi valon nopeuden tyhjössä. Häviöllisessä väliaineessa etenevän tai muuten vaimenevan aallon aaltoluku on kompleksinen suure.

Sähkömagneettinen säteily koostuu fotoneista ja sen energiaa määrittää yhtä hyvin aaltoluku, aallonpituus tai taajuus. Spektroskooppiselle aaltoluvulle voidaan siksi kirjoittaa seuraavat yhtä pitävät lausekkeet:
:\tilde{\nu} = \frac{1}{\lambda} = \frac{\nu}{c} = \frac{E}{hc},
missä &lambda; on fotonin aallonpituus tyhjiössä, *&nu;* fotonin taajuus, *c* valonnopeus, *E* fotonin energia ja *h* Planckin vakio. Fotonin aaltoluku ja taajuus ovat siis suoraan verrannollisia fotonin energiaan.  

Infrapunasäteilyn aaltolukualue on noin 10–10&nbsp;000&nbsp;cm&minus;1 ja infrapunaspektroskopiassa spektrit piirretään useimmiten aaltolukuyksiköissä. Esimerkiksi karbonyyliryhmä >C=O absorboi yleensä voimakkaasti säteilyä, jonka aaltoluku on 1&nbsp;700&nbsp;cm&minus;1:n lähettyvillä. Vastaava taajuus on noin 5,1&nbsp;&middot;&nbsp;1013&nbsp;Hz.

Jos tiedetään fotonin energia, fotonin aaltoluku voidaan selvittää edellä esitetyn yhtälön avulla. Oheisen taulukon mukaan esimerkiksi 1&nbsp;elektronivoltin verran energiaa sisältävän fotonin aaltoluku on noin 8&nbsp;066&nbsp;cm&minus;1. Joskus sanotaan epätäsmällisesti, että ”energia on 100&nbsp;aaltolukua”, kun tarkoitetaan, että ”energia vastaa aaltolukua 100 senttimetriä miinus yhteen”.

Vetyatomin spektriviivat kertova yhtälö ilmoitetaan usein aaltoluvuissa:
:\tilde{\nu} = R_\mathrm{H}\left({1\over{n_1^2}} - {1\over{n_2^2}}\right),
missä *R*H&nbsp;=109&nbsp;677&nbsp;cm&minus;1 on vetyatomin Rydbergin vakio ja *n*1 ja *n*2 ovat kvanttilukuja (*n*2&nbsp;>&nbsp;*n*1).

## Aiheesta muualla
*IUPAC:n määritelmä aaltoluvusta
Saïd Aouita

**Saïd Aouita** (‏, *Sa’id Awita*, s. 2. marraskuuta 1959 Kenitra, Marokko) on entinen marokkolainen juoksija. 

Aouita juoksi ensi kertaa arvokisoissa 1983 Helsingin MM-kisoissa, missä hän sijoittui 1&nbsp;500 metrillä pronssille. 1984 olympialaisissa hän voitti 5 000 metrin juoksun kultamitalin. Hän oli 1980-luvulla kärjessä useilla eri keskipitkillä juoksumatkoilla: Hän on ainoa urheilija, joka on alittanut haamurajat kaikilla keskipitkillä ja pitkillä matkoilla ja juossut 800 metriä alle 1.44:n, 1&nbsp;500 metriä alle kolmen ja puolen minuutin, 3&nbsp;000 m alle seitsemän ja puolen minuutin ja 5&nbsp;000 metriä alle 13 minuutin. Syyskuun 1983 ja syyskuun 1990 välisenä aikana hän voitti 119 juoksemastaan kilpailusta 115. 1987 Rooman MM-kisoissa hän ilmoittautui kaikille juoksumatkoille 800 ja 10&nbsp;000 metrin väliltä, mutta juoksi vain 5&nbsp;000 metrin kilpailussa, missä hän voitti kultamitalin. Vuotta myöhemmin Soulin olympialaisissa hän saavutti 800 metrillä pronssia. 1989 Budapestin MM-hallikisoissa hän voitti kultamitalin 3&nbsp;000 metrillä.

Aouita voitti universiadeissa kultaa 1&nbsp;500 metrillä ajalla 3.38,43 Bukarestissa 1981.

## Maailmanennätykset

## Lähteet

## Aiheesta muualla
*
Parhaan alkuperäisen käsikirjoituksen Oscar-palkinto

**Parhaan alkuperäisen käsikirjoituksen [[Oscar-palkinto]]** on Yhdysvaltain elokuva-akatemian vuodesta 1940 lähtien jakama palkinto parhaalle elokuvakäsikirjoitukselle, joka ei pohjaudu aikaisemmin julkaistuun teokseen. Vuonna 1948 palkinto jätettiin jakamatta.

Alun perin akatemia palkitsi parhaan tarinan, mutta palkinto jaettiin kahdeksi eri palkinnoksi – parhaan tarinan ja parhaan alkuperäisen käsikirjoituksen palkinnoksi – vuonna 1940. Parhaan tarinan palkinto kuitenkin yhdistettiin vuonna 1957 parhaan alkuperäisen käsikirjoituksen palkintoon.

## Voittaja ja ehdokkaat
### 1940-luku

### 1950-luku

### 1960-luku

### 1970-luku

### 1980-luku

### 1990-luku

### 2000-luku

### 2010-luku

### 2020-luku

## Lähteet
*
Coupé

**Coupé** tai **coupe** on yleensä urheiluautoissa käytettävä matalakattoinen ja kaksiovinen korimalli. Erilaisia coupéiksi luokiteltavia korimalleja on useita. Esimerkiksi *hardtop* eli kovakatto on tunnettu yhdysvaltalaisissa autoissa. Viistoperäinen coupé taas on tuttu näky vanhempien autojen korivalikoimissa.

## Sanan ’coupé’ tai ’coupe’ alkuperä

Ranskan sana ’coupé’ on johdos verbistä *couper*, ’leikata’. Sanaa käytettiin alun perin  hevoskärrystä, josta oli leikattu etupenkki pois – näin kahden istuttavasta takapenkistä tuli kärryjen ainoa istuin.

## Erilaisia coupé-malleja

Perheautoissa coupé-korimalli on usein nimeltään combi coupé. Combi coupé -korit ovat kuitenkin jo etääntyneet alkuperäisestä coupé-mallista monikäyttöisempään suuntaan. Coupé-cabriolet sen sijaan tarkoittaa autoa, jossa on automaattisesti sisään taittuva kovakatto – näin autoa voidaan käyttää sekä coupéna että avoautona. Tämäntyyppiset henkilöautot ovat yleistymässä kovaa vauhtia perinteisten coupé-mallien sijaan. Nykyään on olemassa lähinnä kahdenlaisia coupé-tyyppejä: urheiluautoja joista on ainoastaan coupé-malli – tai tavallisia henkilöautoja, joista on *sedanin* tai *hatchbackin* lisäksi urheilullisempi coupé-malli. Lisäksi on henkilöautoja, joista on ainoastaan coupé-malli. Coupé-mallisten  henkilöautojen ja urheiluautojen raja on vaikeasti määritettävissä, sillä malleja on hyvin monenlaisia ja eritehoisia.

## Coupé-autoja
### Henkilöautoja, joista on ainoastaan coupé-malli
* Chevrolet Camaro
* Ford Capri
* Ford Probe
* Ford Mustang
* Opel Calibra
* Opel Manta
* Opel Monza
* Porsche Cayman
* Lincoln Mark VIII
* Nissan 100NX
* Volkswagen Corrado
* Volkswagen Scirocco

### Henkilöautoja, joista on sedanin tai hatchbackin lisäksi myös coupé-malli
* Audi 80
* Audi A5
* Audi S2
* BMW 3-sarja
* Ford Taunus
* Honda Civic
* Honda Accord
* Opel Astra
* Toyota Camry (Solara)
* Toyota Corolla
* Citroën C4
* Peugeot 406
* Peugeot 407
* Renault Mégane
* Saab 900
* Škoda 1000MB/1100MB
* Škoda 100/110
* Mazda 323
* Mercedes-Benz C
* Mercedes-Benz E

### Urheilu-coupéita
* Ford Cougar
* Mazda RX-7
* Honda Prelude
* Nissan 200SX
* Nissan 300ZX
* Nissan 350Z
* Mercedes-Benz SLR McLaren
* Toyota Celica
* Toyota Supra
* Fiat Coupé
* Audi R8
* Audi TT
* Smart Roadster-Coupé

### Amerikkalaisia urheilu-coupéita
* Chevrolet Corvette
* Chevrolet Camaro
* Pontiac Firebird
* Ford GT
* Ford Mustang
Valeri Medvedtsev

**Valeri Aleksejevitš Medvedtsev** (, s. 5. heinäkuuta 1964 Iževsk, Venäjä) on venäläinen ampumahiihtäjä, maailmanmestari ja olympiavoittaja. Hän on edustanut arvokisoissa sekä Neuvostoliittoa, IVY:tä että Venäjää.

Medvedtsev voitti olympiakultaa viestissä Calgaryssa 1988. Samoissa kisoissa hän otti myös kaksi hopeaa (10 ja 20&nbsp;km). Albertvillessa 1992 Medvedtsev oli hopealla viestissä (10&nbsp;km:llä 25.). Hän oli vielä mukana Lillehammerissa 1994 ollen 20&nbsp;km:llä 24. MM-tasolla hän voitti kolme kultaa Oslosta vuonna 1986 (10, 20&nbsp;km ja viesti) ja yhden Minskistä vuonna 1990 (20&nbsp;km). Lake Placidissa 1987 ja Borovetzissa 1993 hän oli mukana viestin hopeajoukkueessa.  

## Aiheesta muualla
* 
*
ATS

**ATS** voi tarkoittaa seuraavia asioita:

*Auto Technisches Spezialzubehör, entinen saksalainen Formula 1 -talli ja nykyinen vannevalmistaja
*automaattinen tasonsäätö
*ATS, ohjelmointikieli
*Automobili Turismo e Sport, entinen italialainen Formula 1 -talli
*Applications Technology Satellite, NASAn satelliittiperhe
*Ilmaliikennepalvelu (Air traffic services)
*Itävallan šillinki (*Austrian schilling*), entinen rahayksikkö.
*Suomen Atomiteknillinen Seura
Venäjän kommunistinen työväenpuolue – Vallankumouksellinen kommunistien puolue

**Venäjän Kommunistinen Työväenpuolue - Vallankumouksellinen kommunistien puolue** () on venäläinen marxilais-leniniläinen puolue, joka perustettiin lokakuussa 2001. RKRP-RKP:n perustivat Venäjän kommunistinen työväenpuolue ja Venäjän kommunistien puolue.

RKRP-RKP:n puheenjohtaja on pietarilainen duuman jäsen Viktor Tjulkin. RKRP-RKP pitää Venäjän federaation kommunistista puoluetta (KPRF) pahasti revisionistisena, mutta toisaalta puolue oli edellisissä vaaleissa KPRF:n kanssa vaaliliitossa, millä varmistettiin Tjulkinin läpimeno ainoana puolueestaan. RKRP-RKP pitää Neuvostoliiton lakkauttamista suurena virheenä ja vaatii sen uudelleenperustamista. RKRP-RKP ei kuulu KPRF:n muodostamaan kommunististen puolueiden yhteistyöelimeen, vaan Oleg Šeninin johtamaan pienempään Neuvostoliiton kommunistiseen puolueeseen.

RKRP-RKP:n pää-äänenkannattaja on *[[Trudovaja Rossija]]*. 

Suomalainen Kommunistinen Työväenpuolue – Rauhan ja Sosialismin puolesta pitää RKRP-RKP:tä venäläisenä veljespuolueenaan.

## Aiheesta muualla
*RKRP-RKP:n kotisivut
Nielu

**Nielu** () on ruoansulatuselimistön ja hengitysteiden yhteinen osa, joka jaetaan nenänieluun, suunieluun ja alanieluun. Suunielu sijaitsee suuontelon ja alanielu kurkunpään takana. Nenänieluun avautuvat edestä nenäkäytävät ja sivuilta korvatorvet, joiden avulla tasataan välikorvien painetta. Nielun kaikki osat paitsi nenänielu ovat muodostuneet kerrostuneesta levyepiteelistä. Nenänielussa on kerrostuneen levyepiteelin lisäksi hengitystie-epiteeliä. Nielun tunto- ja liikehermona toimii yhdeksäs aivohermo eli kieli-kitahermo.
Salut à toi, pays de nos aïeux

**Salut à toi, pays de nos aïeux** (”Tervehdys sinulle, esi-isiemme maa”) on Togon kansallislaulu. Laulun on säveltänyt ja sanoittanut Alex Casimir-Dosseh. Laulu oli Togon kansallislaulu aina maan itsenäistymisestä 1960 vuoteen 1979. Tuolloin maa sai uuden, kollektiivisesti sävelletyn ja sanoitetun kansallislaulun Encartons tous mauvais espirit. Maan siirryttyä monipuoluejärjestelmään vuonna 1992 vanha kansallislaulu palautettiin takaisin. 

## Sanat ranskaksi

:Salut à toi pays de nos aïeux,
:Toi que les rendait forts,
:Paisibles et joyeux,
:Cultivant vertu, vaillance,
:Pour la prospérité
:Que viennent les tyrans,
:Ton cœur soupire vers la liberté,
:Togo debout, luttons sans défaillance,
:Vainquons ou mourrons,mais dans la dignité,
:Grand Dieu, toi seul nous a exaltés,
:Du Togo pour la prospérité,
:Togolais viens, bâtissons la cité.

:Dans l’unité nous voulons te servir,
:C’est bien là de nos cœurs,le plus ardent désir,
:Clamons fort notre devise,
:Que rien ne peut ternir.
:Seul artisan de ton bonheur, ainsi que de ton avenir,
:brisons partout les chaînes de la traîtrise,
:Et nous te jurons toujours fidélité,
:Et aimer servir, se dépasser,
:Faire encore de toi sans nous lasser,
:Togo chéri, l’or de l’humanité.

:Salut, salut à l'Univers entier
:Unissons nos efforts sur l'immense chantier
:D'où naîtra toute nouvelle
:La Grande Humanité
:Partout au lieu de la misère, apportons la félicité.
:Chassons du monde la haine rebelle
:Finis l'esclavage et la Captivité
:A l'étoile de la liberté,
:Renouons la solidarité
:Des Nations dans la fraternité

## Käännös

:Terve sinulle, esi-isiemme maa,
:Sinulle, joka teit heistä vahvoja,
:Rauhaisia ja iloisia,
:Viljellen hyvettä, urheutta,
:Jälkipolvia varten.
:Tulkoot tyrannit,
:Sinun sydämesi huokaa vapauden puoleen.
:Togo, nouse, taistelkaamme lannistumatta!
:Voittakaamme tai kuolkaamme, mutta arvokkuudella.
:Suuri Jumala, vain Sinä olet meidät korottanut,
:Togosta jälkipolville.
:Togolainen, tule, rakentakaamme kansakunta.

:Yhdessä haluamme palvella sinua,
:Siinä on sydäntemme kiihkein halu.
:Kuuluttakaamme tunnuslausettamme,
:Jota mikään ei voi pidättää.
:Ainoana onnesi seppänä, kuin myös tulevaisuutesi,
:Murtakaamme kaikkialla petoksen kahleet.
:Ja sinulle vannomme uskollisuuttamme,
:Ja palvelemisen rakastamista, uhrautumista,
:Tehdä sinusta vielä, väsymättä,
:Togo kallis, ihmiskunnan kulta.

:Terve, terve koko maailmankaikkeudelle,
:Yhdistäkäämme voimamme tällä suurella työmaalla,
:Josta syntyy aivan uudestaan
:Suuri ihmiskunta.
:Kaikkialla, murheen sijaan tuokaamme onnea.
:Ajakaamme pois maailmasta kapinallinen viha.
:Pääty, orjuus ja vankeus!
:Vapauden tähdellä,
:Tunnustakaamme solidaarisuutta
:Kansojen veljeydessä.

## Lähteet

## Aiheesta muualla
*Kuuntele Salut à toi, pays de nos aïeux
Sylkirauhanen

**Sylkirauhanen** on sylkeä erittävä rauhanen. Ihmisellä on pieniä ja suuria sylkirauhasia. Pieniä sylkirauhasia on kaikkialla suuontelon limakalvossa ja sen alaisessa kerroksessa. Pienet sylkirauhaset erittävät mukoosia eli limaista sylkeä. Suuria sylkirauhasia ovat parilliset leuanalussylkirauhanen, kielenalussylkirauhanen ja korvasylkirauhanen. Suurin sylkirauhanen on korvasylkirauhanen, jonka tiehyt avautuu yläposkihampaiden kohdalle. Korvasylkirauhasen alue suurenee sikotaudin eli tarttuvan parotiitin seurauksena. Seroosia eli juoksevaa sylkeä, joka sisältää amylaasia, erittävät kaikki suuret sylkirauhaset. Mukoosia sylkeä erittävät suurista sylkirauhasista leuanalussylkirauhanen ja kielenalussylkirauhanen. 

Sylkirauhasten toimintaa säätelee syljenerityskeskus, joka sijaitsee ydinjatkeessa. Ärsykkeenä keskukselle toimii ruuan aiheuttamat maku-, tunto- ja hajuaistimukset sekä jopa pelkkä ruuan ajatteleminenkin. Syljenerityskeskuksen käskyjä välittää sylkirauhasille autonominen hermosto siten, että parasympaattinen hermosto aiheuttaa seroosin syljen erittymisen ja sympaattinen mukoosin syljen erittymisen. Leuanalus- ja kielenalussylkirauhasen parasympaattisena hermona toimii muiden toimintojensa ohella kasvohermo, joka on seitsemäs aivohermo. Korvanalussylkirauhasen parasympaattisena hermona toimii taas kieli-kitahermo, joka on yhdeksäs aivohermo.

Sylkirauhasissa voi esiintyä erilaisia kasvaimia. Useimmiten ne ovat hyvänlaatuisia; hyvänlaatuisia ovat esimerkiksi pleomorfinen adenooma ja Warthinin tuumori. Myös erilaiset syöpätaudit voivat kuitenkin lähteä sylkirauhasista. Kansainvälisesti yleisin sylkirauhassyöpä on mukoepidermoidikarsinooma.

Sylkirauhasissa voi esiintyä myös sylkikiveä, joka tukkii rauhastiehyitä.

## Lähteet

## Aiheesta muualla
*Helsingin yliopisto
*Terveyskirjasto: Yleislääketieteen erikoislääkäri Osmo Saarelma, Sylkirauhasten sairaudet, Lääkärikirja Duodecim, 22.8.2018
David Silveria

**David Randall Silveria** (s. 21. syyskuuta 1972 San Leandro, Kalifornia) on INFINIKA-yhtyeen rumpali. Silveria tunnetaan myös Kornin alkuperäisenä rumpalina. 

## Ura
Silveria aloitti rumpujen soiton yhdeksänvuotiaana. Hän liittyi myöhemmin paikalliseen *LAPD*-yhtyeeseen, joka muutti nimensä myöhemmin muotoon *Korn*.

Korn ilmoitti joulukuussa 2006 Silverian jäävän tauolle yhtyeestä, eikä Silveria antanut haastatteluja eikä lausuntoja siitä milloin hän palaisi yhtyeeseen. Silverian korvasi yhtyeen kahdeksannella studioalbumilla Terry Bozzio ja keikoilla Slipknotin rumpalina tunnettu Joey Jordison. 

Tammikuussa 2012, viiden vuoden hiljaiselon jälkeen, Silveria ilmoitti olevansa INFINIKA -yhtyeen uusi rumpali. Yhtye kuitenkin hajosi 2015.

Vuonna 2016 Silveria ilmoitti soittavansa rumpuja Core10-nimisessä yhtyeessä.

## Muuta

Silveria on tehnyt myös mallin töitä muun muassa Calvin Kleinille.

## Rummut
*Tama Starclassic Maple Custom Drums 
*18x20 Bass Drum 
*6.5x14" Snare Drum 
*5.5x10" Tom 
*6.5x12" Tom 
*15x15" Floor Tom 
*16x16" Floor Tom 
*16x20" Gong Bass Drum 

## Symbaalit
*Paiste Signature 
*8" Signature Splash 
*10" Signature Splash 
*10" Signature Splash 
*15" Signature Heavy Hi-Hat (custom) 
*15" Signature Heavy Hi-Hat (custom) 
*18" Signature Power Crash 
*18" Signature Power Crash 
*20" Signature Power Crash 
*20" Signature Power Ride 
*18" Signature Heavy China 
*18" Signature Heavy China 
*13" Signature Exotic/Percussion Mega Cup Chime 

## Varusteet
*Iron Cobra Flexi Glide Twin Pedal 
*Iron Cobra Lever Glide Hi-Hat Stand 
*Custom chrome Tama rack including the footboards, clamps, memory locks, and star-cast mounting system 
*Remo Drum Skins 
*Pete Englehart Ribbon Crasher Percussion 
*D Drum Triggers and Roland Pads 
*Vater David Silveria's Korn DSK Tour sticks 
*Custom TAMA ROC 'N Throne
São Luís

**São Luís** on Maranhãon osavaltion pääkaupunki Brasiliassa. Alle kolme leveysastetta päiväntasaajan eteläpuolella olevassa kaupungissa on yli miljoona asukasta. Se on yksi pohjoisen Brasilian tärkeimmistä satamakaupungeista. Alueen ilmasto on trooppinen ja runsassateinen. 

São Luísin perustivat ranskalaiset, jotka vuonna 1612 tekivät siitä Pohjois-Brasilian siirtokuntansa. Ranskalainen siirtokunta häiritsi Espanjan ja Portugalin vallan tasapainoa Etelä-Amerikassa, ja niin portugalilaiset valtasivat alueen jo vuonna 1615. Vähän myöhemmin, 1621, siitä tehtiin Maranhãon pääkaupunki. São Luís oli hollantilaisten vallassa vuosina 1641–1644, minkä jälkeen Portugali valtasi sen takaisin. Kaupunki on Brasilian osavaltioiden pääkaupungeista ainoa, joka ei ole portugalilaisten perustama.

São Luísin vanhan kaupungin alueet ovat varsin hyvin säilyttäneet siirtomaavallan aikaisen miljöönsä. Vuonna 1997 kaupungin historiallisesta keskustasta tehtiin UNESCOn maailmanperintökohde.

São Luísissa sijaitsee myös Marechal Cunha Machadon kansainvälinen lentoasema.

São Luís valittiin vuonna 2012 Amerikan kulttuuripääkaupungiksi.

## Lähteet

## Aiheesta muualla
Suulaki

**Suulaki** eli **kitalaki** () rajaa suuonteloa ylhäältä ja erottaa sen nenäontelosta. Suurin osa suulaesta on kovaa suulakea (), joka muodostuu luukudoksesta ja sen peittävästä limakalvosta. Kova suulaki on liikkumaton ja sijaitsee suuontelon etupuolella ylhäällä. Kovan suulaen takana on pehmeä suulaki (), lakipurje eli kitapurje. Pehmeä suulaki on liikkuva ja sulkee yhteyden nenänieluun nieltäessä estäen näin ruuan tai juoman kulkeutumisen nenäonteloon. Pehmeästä suulaesta roikkuu pitkulainen uloke, jota kutsutaan uvulaksi tai kitakielekkeeksi (). Hevosella pehmeä suulaki ulottuu poikkeuksellisen pitkälle kohti suunielua, jonka vuoksi hevonen ei pysty kovassakaan rasituksessa hengittämään suun kautta vaan hengitys tapahtuu aina nenän kautta.

## Kitapurje artikulaatioelimenä
Kitapurje kuuluu puhe- eli artikulaatioelimistöön. Kitapurjeen lihakset osallistuvat äänen muokkaukseen säätelemällä nasaalisten äänteiden syntyä. Kurkunpäästä ääni etenee nieluonteloon, jossa ääniaaltojen pääsyä nenäonteloihin säätelee kitapurje. Kitapurje painautuu nielun takaseinää vasten eli muodostaa nenäportin. Jos nenäportti on auki, ilmavirta pääsee kiertämään nenäonteloihin ja syntyy nasaalisia äänteitä. Kitapurjeen lihakset toimivat täysin automaattisesti, ne avautuvat ja sulkeutuvat jatkuvasti puheen tarpeiden mukaan. Kitapurje vaikuttaa äänteiden syntyyn, äänen resonoitumiseen ja väriin. 

## Lähteet
*

### Viitteet
Gafurin piiri

**Gafurin piiri** (, ) on kunnallishallintoalue Baškortostanissa Venäjällä. Sen keskus on Krasnousolin kaupunkimainen taajama, joka sijaitsee 130 kilometriä tasavallan pääkaupungista Ufasta ja 60 kilometriä Sterlitamakista. Piiri on perustettu vuonna 1930 ja siihen kuuluu 18 maalaiskuntaa. Piirin pinta-ala on 3&nbsp;039 km².

Gafurin piirissä on noin 36&nbsp;000 asukasta ja sen asukastiheys on 12 as./km². Suurimmat etniset ryhmät ovat baškiirit, venäläiset ja tataarit.

Piiri on nimetty sen alueella syntyneen baškiirien kansallisrunoilijan Mäžit Ğafurin mukaan.
Happiryhmä

**Happiryhmä** on alkuaineiden jaksollisen järjestelmän 16. ryhmä eli kuudes pääryhmä ja siihen kuuluvat alkuaineet happi (O), rikki (S), seleeni (Se), telluuri (Te), polonium (Po) ja livermorium (Lv). Näistä happi, rikki ja seleeni ovat epämetalleja, kun taas telluuri ja polonium ovat puolimetalleja ja livermorium on keinotekoisesti tehty radioaktiivinen alkuaine, jolla ei ole pysyviä isotooppeja.

Ryhmän alkuaineista käytetään myös nimitystä **kalkogeenit**. Nimitys johtuu siitä, että monissa tavallisimmissa malmeissa metallit ovat joko happi- tai rikkiyhdisteinä, toisin sanoen oksideina tai sulfideina.

Ryhmän alkuaineilla alin hapetusluku on -II ja muita mahdollisia hapetuslukuja ovat -I, +II, +IV ja +VI, joista kahta viimeisintä ei esiinny hapella. Happiryhmän alkuaineiden elektronegatiivisuus pienenee atomimassan kasvaessa.

## Lähteet
Halloween: Resurrection

**Halloween: Resurrection** on Rick Rosenthalin ohjaama yhdysvaltalainen kauhuelokuva vuodelta 2002. Se on Halloween-kauhuelokuvasarjan kahdeksas osa. Elokuvan ikäraja Suomessa on K18.

## Juoni

Laurie Strode on joutunut mielisairaalaan, sillä selvisi, että mies, jonka kaulan hän löi kirveellä poikki, ei ollutkaan sarjamurhaaja Michael Myers, vaan viaton kolmen lapsen isä, joka ei pystynyt Michaelin naamarin alta päästämään lainkaan ääntä Michaelin murrettua mieheltä äänihuulet. Laurie haluaa tasata tilinsä Michaelin kanssa ja siksi osaa odottaa miestä, kun tämä saapuu murha-aikeissa mielisairaalaan. Laurie yrittää tappaa Michaelin, mutta haluaa vielä tarkistaa, onko naamion takana tälläkin kertaa joku toinen. Silloin Michael lyö veitsen Laurien selkään. Laurie suutelee Michaelin naamarin huulia ja sanoo: "Nähdään helvetissä". Michael irrottaa veitsen Laurien selästä ja tämä putoaa alas sairaalan katolta.

On kulunut jo monta vuotta siitä, kun Michael Myers viimeksi iski, ja hänen huhutaan kuolleen. Kuusi opiskelijaa osallistuu erääseen uuteen televisio-ohjelmaan, Vaaraviihteeseen, jossa on tavoitteena viettää yö Michael Myersin lapsuudenkodissa. Kukaan ei kuitenkaan tiedä, että Michael Myers on palannut ja päättänyt kostaa.

Ruumiinavaaja saa tiedotteen että Michael Myers ollaan vihdoinkin tapettu ja avaa ruumispussin, mutta Michael ei olekaan kuollut vaan jatkaa tappamistaan. Elokuvan lopussa ruumishuoneessa ruumiinavaajan tutkiessa Michael Myersia tämä avaa silmät, ja elokuva loppuu naisen tuskaiseen huutoon.

## Näyttelijöitä
Peltoauto

**Peltoauto** on tiealueen ulkopuolella ajamiseen hankittu auto. Peltoautona toimii yleensä katsastamaton ja rekisteröimätön, mutta ajokuntoinen auto. Peltoautoilla saa ajaa vain tiealueen ulkopuolella sekä muulta liikenteeltä suljetuilla teillä.

Yleisesti peltoautot ovat monen maaseudulla asuvan nuoren ensimmäinen autohankinta, joilla nuoret voivat oppia ajamaan, korjaamaan ja samalla tutustuvat auton tekniikkaan ja käytökseen. Peltoautoilla ajetaan joko omilla mailla tai lupa kysytään joltain muulta pellonomistajalta. Peltoautoilla myös usein ajetaan "rallia" suljetuilla radoilla ja jääradoilla. Peltoautoista on kehittynyt myös Jokamiehenluokka.

## Vaikutus
Väitteiden mukaan peltoautoilla ajaminen on pohjustanut menestystä rallissa ja formuloissa.

## Lähteet

## Peltoauto-kerhoja

*MMCFC Racing 
*Kuraperse Racing
*Nurmijärven Peltoauto Klubi 
*Räsä Racing
Kušnarenkovon piiri

**Kušnarenkovon piiri** (, ) on paikallinen itsehallintoalue Baškortostanissa tasavallan pääkaupungin Ufan lähellä. Piiri on perustettu vuonna  1930, Siihen kuuluu nyt 13 maalaiskuntaa, ja sen hallintokeskus on Kušnarenkovon kylä (Кушнаренковo). Piirin pinta-ala on 1&nbsp;748&nbsp;km².

Kušnarenkovon piirissä on noin 27&nbsp;000 asukasta ja sen asukastiheys on 15,6&nbsp;as./km². Suurimmat etniset ryhmät ovat venäläiset, tataarit ja baškiirit.
Joaquín (jalkapalloilija)

**Joaquín**, koko nimeltään **Joaquín Sánchez Rodríguez** (s. 21. heinäkuuta 1981 El Puerto de Santa María, Cádiz, Espanja) on espanjalainen uransa päättänyt jalkapalloilija. Hän edusti viimeisimpänä Espanjan pääsarjassa Primera Divisiónissa pelaavaa Real Betisiä. Joaquínin pelipaikka oli keskikentän oikealla laidalla, mutta hän osasi pelata myös hyökkääjänä. Hänet tunnetaan nopeudestaan, hyvästä tekniikastaan ja vaarallisista keskityksistään.

Joaquín edusti vuodet 1999–2006 sevillalaista Real Betisiä ja vuodet 2006–2011 Valenciaa. 23. kesäkuuta 2011 hänen uutisoitiin siirtyvän kesän aikana kovasti rivejään vahvistaneeseen Málagaan. Hänestä arvioitiin maksettavan noin neljän miljoonan euron siirtokorvaus. Kesällä 2013 Joaquín siirtyi italialaisseura Fiorentinaan, jossa hän pelasi kahden kauden aikana Serie A:ssa 49 ottelua ja teki neljä maalia.

Joaquín siirtyi elokuussa 2015 Real Betisiin. Hän teki ammattilaisuransa ensimmäisen hattutempun joulukuussa 2019 Athletic Bilbaota vastaan 38 vuoden ja 140 päivän ikäisenä. Hänestä tuli näin vanhimpana Primera Divisiónissa hattutempun tehnyt pelaaja.

Joaquín on kuulunut Espanjan maajoukkueen kokoonpanoon vuosien 2002 ja 2006 MM-kilpailuissa sekä vuoden 2004 EM-kilpailuissa. Vuonna 2002 hän epäonnistui ratkaisevassa rangaistuspotkussa joukkueen pudotessa puolivälierissä Etelä-Korealle.

Huhtikuussa 2023 Joaquin ilmoitti lopettavansa pitkän uransa.

## Lähteet

## Aiheesta muualla
* Joaquín Football Database -sivustolla 
* Joaquínin tilastot Primera divisiónissa 
* Joaquínin tilastot Espanjan maajoukkueessa
Baskimaan jalkapallomaajoukkue

**Baskimaan jalkapallomaajoukkue** edustaa Baskimaata kansainvälisissä jalkapallo-otteluissa. Koska Baskimaan jalkapalloliitto ei ole Fifan eikä Uefan jäsen, joukkue ei pääse niiden järjestämiin maajoukkuekilpailuihin. Joukkueessa pelaa vain Espanjan Baskimaasta, Navarrasta ja Pohjoisesta Baskimaasta kotoisin olevia pelaajia.

Baskimaa pelasi ensimmäisen ottelunsa Kataloniaa vastaan 3. tammikuuta 1915 San Mamésilla Bilbaossa, minkä se voitti maalein 6–1. Sittemmin joukkue on pelannut lukuisia otteluita muita maajoukkueita ja seurajoukkueita vastaan. Espanjan sisällissodan aikana joukkue pelasi maanpaossa ystävyysotteluita ulkomailla ja kaudella 1938–1939 Meksikon silloista amatööriliigaa, jossa se sijoittui toiseksi. Tämän jälkeen joukkueen toiminnassa oli pitkä tauko Francisco Francon noustua valtaan Espanjassa. Vasta Francon diktatuurin päättymisen jälkeen 1970-luvun lopulla toiminta heräsi jälleen henkiin. Vuodesta 1993 lähtien joukkue on tavallisesti pelannut vuosittain joulukuussa ystävyysottelun jotakin maajoukkuetta vastaan.

Vuonna 2005 Baskimaa otti osaa Espanjan edustajana maan neljänneksi korkeimman sarjatason Tercera Divisiónin Baskimaan lohkon pelaajista koostuneella amatöörijoukkueella Uefan Regions' Cupiin, jonka mestaruuden se saavutti. Loppuottelussa se voitti bulgarialaisen lounais-Sofian joukkueen 1–0.

## Pelaajat

Joulukuun 2014 Katalonia-otteluun valitut pelaajat:

**Maalivahdit**
* Gorka Iraizoz ( Athletic)
* Xabi Irureta ( Eibar)

**Puolustajat**
* Jon Ansotegi ( Real Sociedad)
* Jon Aurtenetxe ( Athletic)
* Mikel Balenziaga ( Athletic)
* Yuri Berchiche ( Real Sociedad)
* Eneko Boveda ( Eibar)
* Xabi Etxeita ( Athletic)
* Carlos Martínez ( Real Sociedad)
* Íñigo Martínez ( Real Sociedad)
* Mikel San José ( Athletic)

**Keskikenttäpelaajat**
* Markel Bergara ( Real Sociedad)
* Ander Capa ( Eibar)
* Beñat Etxebarria ( Athletic)
* Dani García ( Eibar)
* Ander Iturraspe ( Athletic)
* Xabi Prieto ( Real Sociedad)
* Markel Susaeta ( Athletic)
* Roberto Torres ( Osasuna)

**Hyökkääjät**
* Aritz Aduriz ( Athletic)
* Mikel Arruabarrena ( Eibar)
* Ibai Gómez ( Athletic)

## Lähteet

## Aiheesta muualla
* Baskimaan jalkapalloliiton sivusto
Sofia Zida

**Sofia Zida** (oik. **Sofia Stenman**, s. 10. huhtikuuta 1984 Vaasa) on suomalais-meksikolainen muusikko. Hän on käyttänyt myös taiteilijanimiä **Sofia Sida** ja **Sofia.** Zida on tehnyt kaksi albumia ja useita singlejä, muun muassa EMI:lle, Dynastylle ja Kaiku Entertainmentille. Zida säveltää ja sanoittaa omat kappaleensa.

## Musiikkiura
Sofia Zida osallistui *[[Tenavatähti]]*-kilpailuun vuonna 1992. Hän pääsi esittämällään kappaleella "Den glade vandraren" semifinaaliin. Ennen aikuista soolouraansa hän oli mukana F2F-yhtyeessä, joka levytti kaksi singleä.

Aikuisena Sofia Zida aloitti soolouran nimellä Sofia. Hänen ensimmäinen omalla nimellään julkaistu singlensä oli ”You Know What To Do”. Kappaleesta tuotetun musiikkivideon ohjasi Stefan Lindfors. Kappale oli Fazerin Pantteri-mainoksen tunnussävel. 

Vuonna 2006 taiteilijanimellä Sofia Zida tehdyn englannin- ja espanjankielisen albumin *[[Disco Mamazida]]* julkaisi EMI. The Finnish Disco Chart palkitsi Zidan "Vuoden tulokas" -palkinnolla. 

Vuonna 2008 Sofia Zida osallistui Latviassa pidettyyn New Wave -laulukilpailuun kappaleellaan ”Reason”. 

Sofia Zidan toinen sooloalbumi, englanninkielinen *Butterfly* ilmestyi syyskuussa 2009. Albumilta julkaistiin kaksi singleä, "Party Freak" ja "Butterfly", joista jälkimmäinen julkaistiin ilmaiseen nettijakeluun kenkämerkki West Coastin kotisivujen kautta. Albumin nimikappale toimi myös West Coastin televisiomainoskampanjan tunnussävelenä. Singlestä tehdyn musiikkivideon ohjasi amerikkalaisohjaaja Tii Ricks.

Vuonna 2016 julkaistulla singlellään ”Guerrera” Sofia Zida lauloi suomeksi. Singlen tuotti Jurek ja julkaisi Kaiku Entertainment.

Vuosien 2018–2019 aikana Sofia Zida teki musiikkia The Rasmus -yhteen oman levymerkin Dynastyn kanssa. Tuottajana toimi Pauli Rantasalmi. Yhteistyöhön kuului neljän singlen julkaisut: ”Papi”, ”Cumbi”, ”Senores” ja ”Besame”.

## Muu toiminta
Sofia Zida on esiintynyt ja laulanut erilaisissa tanssiryhmissä, mainoksissa, ja teatteriproduktioissa. Zida esiintyi muun muassa Helsingin kaupunginteatterin *[[Hairspray (musikaali)|Hairspray]]*-musikaalissa vuosina 2006–2007, nimellä Sofia Stenman. "You Know What To Do" oli Fazerin Pantteri-mainoksen tunnussävel. Hän oli myös 2018 Elinluovutuskampanjan kasvona ja teki kampanjalle kappaleen "Luovuta (Muisto vaan)".

Sofia Zida aloitti aktiivisen DJ-uran vuonna 2014. Hänen tyylinsä on klubi-painotteinen latino-musiikki. Zidan DJ-uraa on organisoinut L4 Events.
Sofia Zida on tehnyt myös maalauksia ja kuvailee tyylinsä olevan ”räiskyvä ja temperamenttinen”. 

## Diskografia
### Studioalbumit
* *[[Disco Mamazida]]* (2006)
* *[[Butterfly (Sofia Sidan albumi)|Butterfly]]* (2009)

### Singlejulkaisut
* You Know What To Do (2004, nimellä Sofia)
* Disco Mamazida (2006)
* Stomp (2006)
* Reason (2008)
* Party Freak (2009)
* Butterfly (2009, vain nettijakelu)
* Everything (2009)
* Song for my dad (2011)
* Blah Blah Blah (2014)
* Guerrera (2016)
* Cumbia (2018)
* Senores (2018)
* Besame (2018)
* Papi (2019)

### Muut julkaisut
* Tristes Tigres featuring Sofia Sida – Easy (2005)

## Lähteet

## Aiheesta muualla
Baskimaa (kulttuuris-maantieteellinen alue)

**Baskimaa** (bask. *Euskal Herria*; esp. *País Vasco.* ransk.  *Pays basque*)  on kulttuurillis-maantieteellinen alue Pyreneiden länsiosassa Biskajanlahden pohjukassa. Se on baskien kotiseutua. Baskimaan merkittävimpiä kaupunkeja ovat Pamplona (*Iruñea*), Bilbao (*Bilbo*), San Sebastián (*Donostia*) ja Vitoria (*Gasteiz*) Espanjassa sekä Bayonne (*Baiona*) ja Biarritz (*Biarritz* tai *Miarritze*) Ranskassa. Baskimaa käsittää Eteläisen Baskimaan ja Navarran Espanjassa sekä Pohjoisen Baskimaan Ranskassa. Yleisesti ottaen Baskimaa on hyvin nationalistinen, ja monet vaativatkin alueen itsenäisyyttä. Baskimaassa puhutaan pääasiassa baskin kieltä.

## Maantiede

Baskimaan alue koostuu seitsemästä Espanjan ja Ranskan alueella sijaitsevasta historiallisesta alueesta, joista baskit käyttävät nimitystä *Zazpiak Bat*, joka vapaasti suomennettuna tarkoittaa ”seitsemän yhdessä”. 

### Eteläinen Baskimaa
Eteläinen Baskimaa, jota baskit kutsuvat nimellä *Hegoalde*, käsittää Espanjassa sijaitsevat Baskimaan itsehallintoalueeseen kuuluvat Gipuzkoan (), Araban () ja Bizkaian () maakunnat sekä erillisen Nafarroan () itsehallinnollisen maakunnan. Eteläisen Baskimaan tärkein ja suurin kaupunki on vauras Bilbao.

### Pohjoinen Baskimaa
Pohjoinen Baskimaa, jota baskit kutsuvat nimellä *Iparralde*, käsittää Ranskan puolelta kolme valtion lounaiskolkassa Pyrénées-Atlantiquesin departementissa sijaitsevaa historiallista maakuntaa, Basse-Navarren (*Nafarroa Beherea*), Soulen (*Zuberoa*) ja Labourdin (*Lapurdi*).

## Väestö
Baskimaassa asuu noin kolme miljoonaa ihmistä. Nykyään suuri osa Eteläisen Baskimaan vaurailla alueella asuvista on muuttanut muualta Espanjasta työn perässä eikä edusta baskikansallisuutta. Jopa 40 prosenttia alueen asukkaista edustaa muuta etnistä identiteettiä.

### Suurimmat kunnat

### Kieli
Baskin kieltä, Baskimaan alkuperäiskieltä, pidetään Euroopan vanhimpana elävänä kielenä. Kuitenkin maan puhutuimmat kielet ovat espanja ja ranska. Baskimaan kolmesta miljoonasta asukkaasta noin 650&nbsp;000 ihmistä puhuu äidinkielenään baskia, joista 550&nbsp;000 asuu Espanjan puoleisessa Baskimaassa ja loput Ranskan puoleisessa.

Gipuzkoassa toimii myös baskilais-suomalainen ystävyysseura Suomitar, joka on julkaissut baski–suomi-sanakirjan 2012.

## Katso myös
* Baskien alkuperä
* Baskimaan jalkapallomaajoukkue
* ETA
* Baskimaan konflikti
*Baserri

## Lähteet

## Aiheesta muualla
Vaatehuone

**Vaatehuone** on asuinhuoneistoissa oleva säilytystila, joka on tarkoitettu tekstiilien, sisä- ja ulkovaatteiden ja asusteiden säilytyshuoneeksi. Vaatehuone voi korvata asunnon komerotilaa, tai se voi olla lisätilana kausivaatteiden, mattojen yms. säilytystä varten. Vaatehuoneen pinta-ala on tyypillisesti 1-5 neliömetriä.

Vaatehuone sijoitetaan yleensä makuuhuoneiden yhteyteen, esimerkiksi kahden makuuhuoneen väliin, jolloin molemmista voi olla käynti vaatehuoneeseen. Jos asunnossa on vain yksi vaatehuone, sen tulisi olla yhteydessä eteis- tai käytävätiloihin. Eteisen yhteydessä oleva vaatehuone on kätevä myös ulkovaatteiden ja harrastusvälineiden säilytykseen. 

Vaatehuoneen sisustus hoidetaan ripustustangoilla, hyllystöillä ja erilaisilla säilytyskoreilla ja -laatikoilla. Niiden väliin jäävän käytävän leveyden tulisi olla vähintään 60 cm.

## Pukeutumishuone
Suuria vaatehuoneita, joissa on tilaa myös vaatteiden vaihtoon kutsutaan *pukeutumishuoneiksi*. Niissä voi olla istuin sukkien ja jalkineiden pukemiseen, kokovartalopeili, luonnonvaloa antava ikkuna tai muuten hyvä valaistus, kampaus- ja meikkipöytä sekä työtaso matkalaukun pakkaamiseen ja purkamiseen. Pukeutumishuoneeseen voi sijoittaa myös likapyykkikorit ja vaatteiden silitysvälineet.

## Lähteet
Mohammad Ajub Khan

**Mohammad Ajub Khan** (myös **Ayub Khan**, 14. toukokuuta 1907 – 19. huhtikuuta 1974) oli Pakistanin poliittinen johtaja vuodesta 1958 vuoteen 1969. Hänestä tuli Pakistanin asevoimien ylipäällikkö 1951, ja hän oli Pakistanin sotahistorian nuorin kenraali ja sotamarsalkka. Hän johti Pakistanin ensimmäistä sotilasvallankaappausta vuonna 1958.

Hän oli saanut koulutuksensa brittien Intian armeijassa. Khan solmi Intian kanssa sopimuksen Punjabin kastelujärjestelmästä. Maailmanpankki rahoitti hankkeen vuonna 1960. Khan toteutti maareformin, tavoitteena oli maanvuokraajien elinehtojen parantaminen ja maatalouden ylijäämämaan pakkoluovuttaminen uudelleen jakoa varten. Enimmäismäärät olivat 200 hehtaaria keinokasteluilla alueilla ja yli 400 hehtaaria muilla alueilla. Maareformi aiheutti positiivisen sykäyksen Pakistanin talouden parantumiselle. Tuotannon kasvu oli nopeaa, viisi prosenttia vuodessa. Khan toteutti myös väestöpolitiikan toteuttamisen, jossa perhesuunnittelu tuli ensisijalle.

Khan otti käyttöön uuden perustuslain vuonna 1962. Oppositio valitti poliittisen vapauden puutetta. Khan aloitti sodan Intiaan vastaan vuonna 1965 Kashmirin tilanteen vuoksi.  Pakistan hyökkäsi panssarijoukoilla 1. syyskuuta 1965. Ayub Khan hyväksyi Neuvostoliiton välitysehdotuksen ja sota päättyi 22. syyskuuta 1965. Lal Bahadur Shastri ja Khan neuvottelivat Taškentissa Neuvostoliiton pääministeri Aleksei Kosyginin johdolla tammikuussa 1966. Tämän jälkeen Khanin suosio Pakistanissa laski ja hän menetti armeijan tuen.

Presidenttinä hän piti yllä viileitä suhteita Intian kanssa, ja Intian-Pakistanin sota vuonna 1965 oli käännekohta hänen urallaan. Epäsuosituksi tullut Khan luopui vallasta kuitenkin vasta 1969.

## Lähteet

## Aiheesta muualla
Viktor Petrenko

**Viktor Petrenko** (, s. 17. kesäkuuta 1969 Odessa) on ukrainalainen taitoluistelija, maailmanmestari ja olympiavoittaja. Hän edusti kilpaurallaan myös Neuvostoliittoa ja IVY:ä.

Olympialaisissa Petrenko voitti kultaa Albertvillessä 1992 ja pronssia Calgaryssa 1988. Lillehammerissa 1994 hän oli neljäs. Maailmanmestaruuden hän saavutti 1992 ja oli toinen 1990 ja 1991 sekä kolmas 1988. 

## Lähteet
* 

### Viitteet

 

## Aiheesta muualla
* Petrenko olympic.org:ssa
Thurgau

**Thurgau** on kantoni Sveitsin koillisosassa Bodenjärven lounaisrannalla. Sen pääkaupunki on Frauenfeld. Kantonissa on vajaat 280&nbsp;000 asukasta.

## Maantiede
Kantonin maasto on kumpuilevaa tasankoaluetta, jolla ei ole vuoria. Thurjoki halkoo kantonin. Kantonin korkein kohta on kantonin lounaisnurkassa, Fischingenin kunnan eteläpäässä (992 m mpy.). Matalin kohta on Thurin laaksossa, Neunfornin kunnassa (370 m mpy.). 

Alueen pohjoisrajana on Reinjoki, jonka takana ovat Schaffhausenin kantoni ja Saksa. Koillisrajan muodostaa Bodenjärvi. Etelässä kantoni rajoittuu Sankt Gallenin kantoniin, lännessä Zürichin kantoniin.

## Historiaa
Thurgau on kuulunut Sveitsin valaliittoon vuodesta 1803.

## Hallinto ja asutus
### Hallintoalueet

Thurgau koostuu 80 kunnasta (vuodesta 2000 alkaen), jotka muodostavat viisi hallintoaluetta (): Arbon, Frauenfeld, Kreuzlingen, Münchwilen ja Weinfelden.

### Kaupungit
Kantonin kaupungit eli yli 10&nbsp;000 asukkaan kunnat ovat:

Kantoni on saksankielinen: 90 prosenttia asukkaista käyttää saksaa pääkielenään (vuonna 2017). Kantonissa ei ole selkeää valtauskontoa: vuonna 2017 katolisia oli 31 prosenttia ja reformoituja 32 prosenttia asukkaista.

## Talous
Thurgau tunnetaan maanviljelystään, etenkin hedelmien tuottajana. Yli puolet kantonin pinta-alasta (52 % v. 2009) onkin maatalouskäytössä. Alkutuotannon merkitys on kuitenkin vähentynyt niin, että vuonna 2016 maa- ja metsätaloudessa oli enää kuusi prosenttia työpaikoista. Teollisuudessa oli 30 prosenttia ja palvelutoiminnassa 63 prosenttia Thurgaun työpaikoista.

Tunnettuja thurgaulaisia teollisuusyrityksiä ovat muun muassa Bernina (ompelukoneet), Saurer (kuorma-autot, linja-autot ja kutomakoneet), Stadler Rail (junat), SIGG (alumiinipullot) ja A. Vogel (terveystuotteet).

## Liikenne
Moottoritiet A1 ja A7 halkovat kantonin alueen. A7 päättyy Kreuzlingeniin, joka on rajanylityspaikka Konstanziin, Saksaan.

Thurgaussa on tiheä rautatieverkosto:
* Winterthur – Sankt Gallen -rata kulkee kantonin eteläosan osan poikki ja Aadorfin kautta.
* Winterthur–Romanshorn-rautatie kulkee kantonin poikki Frauenfeldin, Weinfeldenin ja Amriswilin kautta.
* Rorschach–Schaffhausen-rata kulkee Bodenjärven ja Reinin rantaa Arbonin, Romanshornin ja Kreuzlingenin kautta.
* Weinfeldenistä on yhteys Kreuzlingeniin ja edelleen Saksan Konstanziin.
* Romanshornista on rata Sankt Galleniin.
* Sulgenista on rata Gossauhun.
* Weinfeldenistä on rata Bussnangin kautta Wiliin.
* Frauenfeldenistä on rata Münchwilenin kautta Wiliin.
* Etzwilenistä lähtee rata Winterthuriin.

Romanshornista on autolauttayhteys Bodenjärven yli Friedrichshafeniin.

## Katso myös
* Müller-Thurgau

## Lähteet
*

### Viitteet

## Aiheesta muualla
Rakekniven

**Rakekniven** on vuori Etelämantereen jäätiköllä Kuningatar Maudin maalla. Koordinaatit ovat . Vuori on noin 2365 metriä korkea merenpinnasta luettuna. Vuoren nimi tarkoittaa partaveistä. Vuonna 1997 Alex Lowe, Conrad Anker ja Jon Krakauer kiipesivät Rakeknivenin huipulle. 

Pistäessään esiin kilometrejä paksun jäätikön läpi sitä voisi hyvällä syyllä kutsua vaikka suureksi nunatakiksi. 

## Lähteet

## Aiheesta muualla
* Kuvia
Francistown

**Francistown** on Botswanan toiseksi suurin kaupunki. Väkiluku oli 103&nbsp;417 (VL2022). Francistown sijaitsee maan itäosassa ja noin neljänsadan kilometrin päässä pääkaupunki Gaboronesta. 

Francistown on nimetty englantilaisen kullankaivajan Daniel Francisin mukaan. Hän hankki etsintäluvat vuonna 1869 ja hänestä tuli lopulta Tati Concessions Companyn johtaja. Francis ja muut 1800-luvun kullanetsijät käyttivät apunaan jälkiä sukupolvia aikaisemmin kaivetuista kaivoskuiluista. Vuonna 1897 Tati Concessions Company myi osan hankkimastaan maa-alueesta asuintaloja ja liiketiloja varten, ja voidaan sanoa, että tämä merkitsi Francistownin syntymää. Kaupunki alkoi kullankaivoskaupunkina, ja kulta piti alueen talouden yllä 1800-luvun lopulta 1930-luvulle asti. Kun kulta löydettiin lähistöltä vuonna 1869, se aiheutti ensimmäisen kultakuumeen Afrikassa viisitoista vuotta ennen kultabuumia Witwatersrandissa Etelä-Afrikassa. 1930-luvun maailmanlaajuinen taantuma vaikutti alaan voimakkaasti. Vuosien 1936 ja 1980 välillä Francistownin talous riippui valtion tuista ja Witwatersrand Native Labour Associationista, yhtiöstä, joka rekrytoi työvoimaa Etelä-Afrikan kaivoksille. Kaivostyöläsiä värvättiin monista Afrikan maista ja kuljetettiin Etelä-Afrikkaan Francistownin kautta lentäen tai rautateitse.

Kaupunki sijaitsee Tati-joen varrella, ja sinne on hyvät maantie- ja ratayhteydet.

Bakalangat, Botswanan toiseksi suurin etninen ryhmä, ovat asuttaneet kaupungin seutua jo monien sukupolvien ajan. Viime aikoina kaupunkiin on muuttanut paljon laittomia siirtolaisia Zimbabwesta.

## Kuvagalleria

Tiedosto:Thapama.jpg|Thapama-hotelli
Tiedosto:Francistown bus terminal.jpg|Bussiterminaali
Tiedosto:The main square in Francistown (3297095166).jpg|Aukio Francistownissa


## Lähteet
Ancona (kaupunki)

**Ancona** on satamakaupunki Italian keskiosassa Adrianmeren rannikolla. Se on Marchen alueen ja Anconan maakunnan pääkaupunki. Se sijaitsee 210 kilometriä koilliseen Roomasta ja 200 kilometriä kaakkoon Bolognasta. Anconassa on noin 100&nbsp;000 asukasta, ja sen pinta-ala on 125 neliökilometriä.

## Maantiede

Anconan kaupunki sijaitsee kahden kukkulan rinteellä: linnoitus on rakennettu Monte Astagnolle, ja tuomiokirkko 150 metriä korkealle Monte Guascolle. Se on satamakaupunki, josta on useita säännöllisiä lauttayhteyksiä Kreikan ja Kroatian puolelle.

## Historia
### Antiikki

Ancona oli alun perin kreikkalainen siirtokunta nimeltä *Ankon*. Sen perustivat Sisilian Syrakusasta tulleet maanpakolaiset vuonna 387 eaa. Kaupunki oli Adrianmeren rannikon tärkeimpiä satamia. Roomalaisesta kaudesta lähtien se on tunnettu nimellä *Ancona*.

### Myöhempi historia

Kaupunki joutui goottien, lombardien ja saraseenien hyökkäysten kohteeksi Rooman valtakunnan romahtamisen jälkeen, ja ranskalaisten käsiin 1700-luvun lopulla.

## Lähteet

## Aiheesta muualla

* Kaupungin verkkosivut
Kolpinan piiri

**Kolpinan piiri** () on hallintoalue Pietarissa. Se sijaitsee Nevan rannalla Pietarin keskustasta kaakkoon. Pohjoisessa se rajoittuu Nevan ja Frunzen piiriin, lännessä Puškinin piiriin sekä idässä Leningradin alueen Seuloskoin piiriin. Asukkaita on vuoden 2002 väestönlaskennan mukaan 175&nbsp;400 henkeä, joista yli 75 % asuu Kolpinan kaupungissa.

## Kunnat

Kolpinan piiriin kuuluu 6 kuntaa:
* Kolpina (Ко́лпино, *Kolpino*)
* Pontonnyi (Понто́нный)
* Ust-Ižora (Усть-Ижо́ра)
* Petro-Slavjanka (Петро-Славянка)
* Sapjornyi (Сапёрный)
* Metallostroi (Металлострой)

Kolpina on statukseltaan kaupunki, muut taajamia.

Piirihallinnon päämies on Viktor Safjanov.

## Aiheesta muualla
* Kolpinan piiri Pietari-tietosanakirjassa 

## Lähteet